OPĆINA BABINA GREDA, Vladimira Nazora 3, 32 276 Babina Greda, OIB: 45800936748, zastupana po načelniku Josip Krnić ( u daljnjem tekstu: Naručitelj)

i

-------------- (naziv ponuditelja), ----------- (sjedište), OIB: --------------, zastupano

------------------- (u daljnjem tekstu: Ponuditelj)

sklapaju sljedeći

**O K V I R N I S P O R A Z U M**

**ZA NABAVU SREDSTAVA ZA PRANJE, ČIŠĆENJE I OSTALA SREDSTVA ZA OPĆU HIGIJENU ZA RAZDOBLJE OD DVIJE GODINE**

**UVOD**

**Članak 1.**

Na temelju provedenog otvorenog postupka javne nabave s namjerom sklapanja okvirnog sporazuma s jednim gospodarskim subjektom za razdoblje od 2 (dvije) godine, na temelju članka 146. i 148. Zakona o javnoj nabavi („Narodne novine“ broj 120/16), evidencijski broj nabave 1-MV/2018, objavljenog u Elektroničkom oglasniku javne nabave broj poziva na nadmetanje ------------ od ------------- godine, Naručitelj je Odlukom o odabiru, KLASA: ---------- URBROJ: ---------- odabrao ponudu ponuditelja --------------------, kao ekonomski najpovoljniju ponudu sukladno objavljenom kriteriju za donošenje odluke o odabiru i zahtjevima iz Dokumentacije o nabavi.

Ovaj Okvirni sporazum obvezuje na sklapanje ugovora o javnoj nabavi na temelju ovog Okvirnog sporazuma, a sve sukladno članku 150. ZJN 2016.

**PREDMET I TRAJANJE OKVIRNOG SPORAZUMA**

**Članak 2.**

Predmet ovog Okvirnog sporazuma je utvrđivanje uvjeta za sklapanje godišnjih ugovora na temelju okvirnog sporazuma sredstava za pranje, čišćenje i ostala sredstva za opću higijenu s odabranim Ponuditeljem prema predviđenim količinama i specifikacijama navedenim u Troškovniku, Tehničkim specifikacijama i Dokumentaciji o nabavi Naručitelja, ponudi Ponuditelja, te uvjetima utvrđenim ovim Okvirnim sporazumom.

Ovaj Okvirni sporazum sklapa se za razdoblje od 2 (dvije) godine i predviđa se sklapanje dva godišnja ugovora na temelju okvirnog sporazuma tijekom razdoblja ugovorenog ovim Okvirnim sporazumom.

Na ugovore koji su zaključeni na temelju ovog Okvirnog sporazuma primjenjuju se uvjeti utvrđeni u Okvirnom sporazumu za cijelo vrijeme trajanja ugovora.

**UVJETI PROVEDBE OKVIRNOG SPORAZUMA**

**Članak 3.**

Ponuditelj se obvezuje do isteka trajanja ovog Okvirnog sporazuma sklopiti s Naručiteljem dva godišnja ugovora o nabavi sredstava za pranje, čišćenje i ostala sredstva za opću higijenu.

**Članak 4.**

Nakon sklapanja Okvirnog sporazuma, Naručitelj će prvi godišnji ugovor o nabavi robe koja je predmet nabave sklopiti temeljem Odluke o odabiru, uvjeta ovog Okvirnog sporazuma i ponude koja je dostavljena sukladno zahtjevima navedenim u Dokumentaciji o nabavi u postupku javne nabave za sklapanje ovog Okvirnog sporazuma.

Ugovorne strane ne smiju u ugovoru mijenjati bitne uvjete iz ovog Okvirnog sporazuma.

**Članak 5.**

Ponuditelj je dužan u slučaju odabira njegove ponude kao najpovoljnije, kao jamstvo za uredno ispunjenje okvirnog sporazuma dostaviti naručitelju bjanko zadužnicu potvrđenu kod javnog bilježnika u visini od 10% ukupne vrijednosti okvirnog sporazuma bez PDV-a, najkasnije prilikom potpisivanja okvirnog sporazuma. U slučaju povrede ugovornih obveza Naručitelj će dostaviti bjanko zadužnicu na naplatu. Neiskorištena bjanko zadužnica vratit će se ponuditelju nakon uredno izvršenog okvirnog sporazuma.

**Članak 6.**

Ugovorne strane su suglasne da cijena robe iz članka 1. ovog sporazuma iznosi (za cjelokupno razdoblje)

----------- kuna (bez PDV-a)

(brojkama)

U cijenu iz stavka 1. ove točke nije uračunat porez na dodanu vrijednost, a koji iznosi:

----------kuna

(brojkama)

U cijenu ponude uračunati su svi troškovi i popusti. Cijena je nepromjenjiva za cijelo vrijeme trajanja okvirnog sporazuma.

**Članak 7.**

Predujam je isključen kao i traženje od naručitelja sredstava osiguranja plaćanja.

Obračun i naplata izvršenih isporuka robe obavit će se nakon potpisom prihvaćenih računa od strane Naručitelja, a sve temeljem jediničnih cijena iz ponudbenog troškovnika i stvarno izvršenih isporuka robe.

Ukoliko ima podugovaratelje, ponuditelj mora svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti Ponuditelju/članu zajednice ponuditelja u roku 30 (trideset) dana od dana primitka računa.

Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 30 (trideset) dana od dana primitka računa.

Ukupna plaćanja bez poreza na dodanu vrijednost na temelju svih ugovora sklopljenih na temelju okvirnog sporazuma ne smiju prelaziti procijenjenu vrijednost nabave.

**Članak 8.**

Ponuditelj se obvezuje da će početi s isporukom robe po primitku prve narudžbenice, sukladno roku isporuke koji je naveden u ponudi, uz prethodnu najavu naručitelju minimalno 1 sat prije isporuke.

Ponuditelj je obvezan robu svakomjesečno isporučivati u PVC vrećicama-paketima (cijena PVC vrećice mora biti uračunata u cijenu ponude, te nije dopušteno zaračunavati posebno cijenu PVC vrećice, vrećica mora biti dovoljno kvalitetna da se prilikom dostave korisnicima ne potrga), od svake vrste robe po jedan komad u vrećici, osim deterdženta za pranje rublja koji se dostavlja odvojeno, u istoj količini kao i ostali proizvodi, na temelju narudžbenice naručitelja.

**Članak 9.**

Pri sklapanju godišnjih ugovora na temelju okvirnog sporazuma, ugovorne strane ne smiju mijenjati bitne uvjete ovog Okvirnog sporazuma.

Godišnjim ugovorima na temelju okvirnog sporazuma utvrdit će se prava i obveze ugovornih strana koje nisu uređene ovim Okvirnim sporazumom, sukladno Dokumentaciji o nabavi i ponudi iz članka 1. st. 1. ovog Okvirnog sporazuma.

Ako odabrani ponuditelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,5% od ukupno ugovorene vrijednosti za svaki dan zakašnjenja, te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10% (deset posto) od ukupno ugovorene vrijednosti. Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati ako je ugovoreni rok prekoračen uslijed više sile ili krivnjom trećih osoba, a što Izvršitelj mora dokazati.

Plaćanje ugovorne kazne ne oslobađa odabranog ponuditelja obveze izvršenja predmeta okvirnog sporazuma.

**Članak 10.**

Ponuditelj se obvezuje izvršavati ugovor na temelju okvirnog sporazuma savjesno i odgovorno, na način određen ovim Okvirnim sporazumom i godišnjim ugovorima na temelju okvirnog sporazuma, s pažnjom dobrog gospodarstvenika.

Naručitelj ima pravo raskinuti svaki godišnji ugovor pisanom obavijesti u slučaju nepoštivanja obveza iz ugovora od strane Ponuditelja uz otkazni rok od 30 dana od dana podnošenja pisane obavijesti o raskidu ugovora. Raskid svakog ugovora od strane Naručitelja ujedno znači i raskid ovog Okvirnog sporazuma o čemu će Ponuditelj biti izvješten pisanim putem preporučenom poštanskom pošiljkom ili na drugi dokaziv način.

**Članak 11.**

Ponuditelj ne može prenijeti ovaj Okvirni sporazum, kao ni pojedinačni godišnji ugovor trećoj strani bez pisane suglasnosti Naručitelja.

Ponuditelj ne može svoja potraživanja iz pojedinačnog godišnjeg ugovora ustupiti trećem bez pisane suglasnosti Naručitelja.

Pisana suglasnost iz st. 1. i 2. ovog članka mora biti potpisana od strane osobe ovlaštene za zastupanje Naručitelja.

**ZAVRŠNE ODREDBE**

**Članak 12.**

Ugovorne strane su suglasne da će sve eventualne sporove proizašle iz ovog Okvirnog sporazuma kao i sklopljenih godišnjih ugovora rješavati prvenstveno međusobnim dogovaranjem.

Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud u Osijeku.

Na sve ono što nije regulirano odredbama ovog Okvirnog sporazuma, kao i godišnjim ugovorima na temelju okvirnog sporazuma, neposredno će se primijeniti odredbe Zakona o obveznim odnosima.

**Članak 13.**

Ovaj Okvirni sporazum sastavljen je u 4 (četiri) istovjetna primjerka od kojih svaka sporazumna strana zadržava po 2 (dva) primjerka, te ga sporazumne strane u znak suglasnosti vlastoručno potpisuju.

Sastavni dijelovi ovog Okvirnog sporazuma je Troškovnik iz ponude Ponuditelja.

**Članak 14.**

Okvirni sporazum stupa na snagu danom potpisa ovlaštenih predstavnika obiju stranki okvirnog sporazuma.

KLASA: \_\_\_\_\_\_\_\_\_\_\_\_\_\_\_\_\_

URBROJ:\_\_\_\_\_\_\_\_\_\_\_\_\_\_\_\_\_

Babina Greda, ---------- 2018. godine

NARUČITELJ: PONUDITELJ:

OPĆINA BABINA GREDA ------------------------

zastupana po načelniku zastupano po ----------

Josip Krnić ------------------------------

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_